Gandia acull aquest cap de setmana el Campionat d'Espanya Juvenil d'Hoquei Patins al pavelló del Raval
17 maig 2023

## Gandia acull aquest cap de setmana el Campionat d'Espanya Juvenil d'Hoquei Patins al pavelló del Raval17 maig 2023Última actualització: 17 maig 2023

![](../gestion/img/46042523a477cb4d9c051fae684f2b1b0f8fcad7cccfeffb07df525c304abf96.jpg)  
  

Els pròxims dies 19, 20 i 21 de maig se celebrarà a Gandia el Campionat d'Espanya d'Hoquei Patins en la categoria Juvenil, organitzat per la Real Federació de Patinatge i amb la col·laboració de Gandia Hoquei Club. Tindrà lloc al pavelló del Raval.  
  
És la primera vegada en trenta-dos anys d'història que el club acull un campionat nacional d'hoquei, encara que té experiència en aquesta mena d'esdeveniments. En la modalitat de patinatge artístic, el qual tindrà lloc dins de tres setmanes, serà el quart que durà a terme. Amb aquests tipus de campionats el club de La Safor intenta donar a conéixer millor aquest esport minoritari a la vegada de fascinant a la nostra Comunitat, i especialment a la nostra ciutat.  
  
En aquest esdeveniment participaran huit clubs que han aconseguit la seua plaça després de quedar campions i subcampions dels diferents sectors en els quals han participat.  
  
Pel sector sud, en els quals també van participar els clubs de la Comunitat, HC Cocentaina i PAS Alcoi, els classificats van ser CP Rivas Las Lagunas i CP Alcobendas; del sector nord, Compañía de María i CAA Dominicos; del sector nord B, UDC Rochapea i CD Mundaiz; i del campionat de Catalunya han sigut Girona CH i Barça.  
  
La competició es divideix en dos grups de quatre equips cadascun. Els dos millors de cada grup passen a semifinals. Els vencedors a la final i els altres jugaran pel tercer i quart lloc. D'altra banda, els equips no classificats per a semifinals es disputaran la resta de places.  
  
L'entrada serà gratuïta perquè tots els aficionats i els que no coneguen l'hoquei patins acudisquen al pavelló del Raval a gaudir d'aquest esport.

[Twittear](https://twitter.com/share)